Oficiālais Vēstnesis L 030 , 04/02/2004 Lpp. 0015 - 0021



Komisijas Lēmums (2004. gada 6. janvāris), ar kuru groza veselības sertifikātus Direktīvas 88/407/EEK D pielikumā, kas izmantojami Kopienas iekšējā tirdzniecībā ar mājas liellopu spermu (izziņots ar dokumenta numuru C(2003) 5307) (Dokuments attiecas uz EEZ) (2004/101/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 14. jūnija Direktīvu 88/407/EEK, ar ko nosaka dzīvnieku veselības prasības, kas reglamentē tirdzniecību ar mājas liellopu spermu un to importu Kopienā [1], un jo īpaši tās 17. pantu, tā kā: (1) Padomes Direktīvā 2003/43/EK, ar ko groza Direktīvu 88/407/EEK, ir noteikts, ka no 2005. gada 1. janvāra mājas liellopu sperma ir jāsavāc, jāapstrādā un jāuzglabā saskaņā ar Direktīvas 2003/43/EK jaunajiem noteikumiem, lai tā būtu izmantojama Kopienas iekšējā tirdzniecībā. (2) Pirms stājas spēkā izmaiņas, kas ieviestas ar Direktīvu 2003/43/EK, tomēr jāatļauj mājas liellopu spermas tirdzniecība no krājumiem saskaņā ar Direktīvas 88/407/EEK noteikumiem. (3) Tādēļ Direktīvas 2003/43/EK 2. panta 2. punktā ir paredzēts, ka: - līdz 2004. gada 31. decembrim dalībvalstis atļauj Kopienas iekšējo tirdzniecību ar mājas liellopu spermu, kura savākta, apstrādāta un uzglabāta pirms 2004. gada 31. decembra, un tās importu Kopienā, ja tai pievienots sertifikāts, kas atbilst paredzētajiem paraugiem pirms grozījumu ieviešanas ar Direktīvu 2003/43/EK, - pēc minētās dienas dalībvalstis aizliedz Kopienas iekšējo tirdzniecību ar mājas liellopu spermu un tās importu saskaņā ar iepriekš spēkā esošajiem noteikumiem, ja tā nav savākta, apstrādāta un uzglabāta pirms 2004. gada 31. decembra. Tajā pašā laikā nav apstiprināts sertifikāta paraugs, kas izmantojams Kopienas iekšējā tirdzniecībā pēc šīs dienas. (4) Tātad ir jāparedz sertifikāta paraugi tādas mājas liellopu spermas tirdzniecībai un importam no 2005. gada 1. janvāra, kas savākta, apstrādāta un uzglabāta pirms 2004. gada 31. decembra. Saskaņā ar direktīvas 11.2. pantu jaunie sertifikātu paraugi importam tomēr jāatjaunina atsevišķā tiesību aktā. (5) Nolūkā sakārtot Kopienas iekšējo tirdzniecību un skaidrības labad ir jāgroza Direktīvas 88/407/EEK D pielikums, lai precizētu divus atšķirīgos sertifikāta paraugus, kas izmantojami Kopienas iekšējā tirdzniecībā ar liellopu spermu saskaņā ar minētās direktīvas iepriekšējiem un jaunajiem noteikumiem. (6) Lai gan spermas tirdzniecībai no krājumiem, kas savākti pirms 2004. gada 31. decembra, ir pagaidu raksturs un tā pakāpeniski pārtraucama, attiecīgajam sertifikāta paraugam tādējādi kļūstot nevajadzīgam, tas, ka šis produkts ir ilgstoši uzglabājams, pašreiz neļauj noteikt tā atcelšanas termiņu. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Direktīvas 88/407/EEK D pielikumu aizstāj ar šī lēmuma pielikumu. 2. pants Šo lēmumu piemēro no 2005. gada 1. janvāra. 3. pants Šis lēmums ir adresēts dalībvalstīm. Briselē, 2004. gada 6. janvārī Komisijas vārdā — Komisijas loceklis David Byrne [1] OV L 194, 22.7.1988., 10. lpp. Direktīvā jaunākie grozījumi izdarīti ar Direktīvu 2003/43/EK (OV L 143, 11.6.2003., 23. lpp.). -------------------------------------------------- PIELIKUMS " “D PIELIKUMS SERTIFIKĀTU PARAUGI KOPIENAS IEKŠĒJAI TIRDZNIECĪBAI D1 PIELIKUMS +++++ TIFF +++++ +++++ TIFF +++++ D2 PIELIKUMS +++++ TIFF +++++ +++++ TIFF +++++ +++++ TIFF +++++ " --------------------------------------------------